Lav et referat af nedenstående tekst:

Tekst:
Det gik voldsomt for sig, da en politipatrulje i januar blev kaldt ud til knivstikkeri i Nørresundby. Så voldsomt, at den ene betjent måtte trække sin tjenestepistol for at stoppe en dengang 18-årig ung mand, som ifølge politiets anklageskrift angreb betjentene. Tirsdag var den unge mand, som netop er fyldt 19 år, for Retten i Aalborg, og hvor han var tiltalt for grov vold. Baggrunden er, at den unge mand efter politiets opfattelse gik amok med kniv 5. januar i år ved 17.45-tiden. Manden blev kendt skyldig, men den endelige domsafsigelse er endnu ikke faldet, da vedkommende skal mentalundersøges. Erkendte forhold Den 19-årige mand erkendte del af forholdene, oplyser anklagerfuldmægtig Anne Thyrrestrup. - Han erkendte et enkelt stik i selvforsvar, men blev dømt for begge knivstik. Det skyldes blandt andet, at de pågældende betjente var mødt op i retten for at vidne om episoden, der fandt sted i januar. Ifølge anklageren, forsvarede den unge mand sig med, at der var tale om misforståelse. Han var ikke klar over, det var politiet. Men betjentenes forklaringer blev lagt til grund for, at den 19-årige blev dømt fuldt skyldig for to forhold om knivstikkeri og overfald. Den 19-årige blev også kendt skyldig i at have haft kniv på gaden, da politiet råbte ham an, hvilket han erkendte. Derudover blev den unge mand også kendt skyldig i to overfald begået på sygehuset, hvilket han erkendte "det i omfang, han huskede". Skyldsafsigelsen blev her underbygget af både vidneafgivelse, politirapport og fotodokumentation. Sanktionsspørgsmålet bliver afgjort, når den 19-årige er blevet mentalundersøgt.

Referat:
En ung mand er kendt skyldig i at angribe to betjente med en kniv. Den ene betjent trak sin tjenestepistol for at få den tiltalte til at stoppe.